Καταστατικό - ΕΝΩΣΗ ΕΚΠΑΙΔΕΥΤΙΚΩΝ ΕΙΚΑΣΤΙΚΩΝ ΜΑΘΗΜΑΤΩΝ\nCategory: Καταστατικό\tΚαταστατικό\nPublished on Friday, 16 November 2012 05:37\tView Comments\nΑΡΘΡΟ 2 - ΣΚΟΠΟΙΣκοποί της Ένωσης είναι:1. Η προαγωγή της παρεχόμενης καλλιτεχνικής παιδείας στην εκπαίδευση και η ανάπτυξη νέων διδακτικών μεθόδων για τη διδασκαλία της τέχνης.2. Η διαφύλαξη των δικαιωμάτων των μελών της σε κάθε τομέα του κοινωνικού βίου και ειδικά η διασφάλιση των κατάλληλων συνθηκών εργασίας στα σχολεία.3. Η ευρύτερη προβολή του καλλιτεχνικού έργου των μελών της Ένωσης, τόσο του ατομικού έργου που επιτελούν ως καλλιτέχνες, όσο και ως εκπαιδευτικοί με στόχο την αισθητική καλλιέργεια μαθητών και κοινού.4. Η ανάπτυξη της αλληλοβοήθειας μεταξύ των μελών της Ένωσης και η ενίσχυση του πνεύματος συνεργασίας με τους άλλους συναδέλφους εκπαιδευτικούς. Επίσης η διεύρυνση του διαλόγου και της ανταλλαγής απόψεων με άλλες ενώσεις καλλιτεχνικές και μη, που έχουν παρόμοιους σκοπούς.ΑΡΘΡΟ 3 - ΜΕΣΑΓια την πραγματοποίηση των σκοπών της:1. Η Ένωση συνεργάζεται με τους φορείς ΟΛΜΕ, ΔΟΕ, ΟΙΕΛΕ, ΕΕΤΕ. Επίσης με άλλους επιστημονικούς φορείς της χώρας και του εξωτερικού που επιδιώκουν παρεμφερείς σκοπούς. Ενημερώνει γενικά τα αρμόδια υπουργεία και τους εκπαιδευτικούς φορείς για τα προβλήματα των καλλιτεχνών εκπαιδευτικών. 2. Ενημερώνει ευρύτερα την κοινή γνώμη για τη σημασία της καλλιτεχνικής παιδείας και για τη σχετική κατάσταση στην εκπαίδευση. Επίσης δραστηριοποιείται προς κάθε κατεύθυνση ώστε να γίνει πλέον αντιληπτή απ’ όλους τους νέους μας η μεγάλη σημασία και αναγκαιότητα της καλλιτεχνικής εκπαίδευσης.3. Εκδίδει θεωρητικά κείμενα εικαστικών καλλιτεχνών, ετήσια επιθεώρηση και εποπτικό υλικό με σκοπό την αναβάθμιση του μαθήματος. Επίσης παντός είδους ενημερωτικά έντυπα για την προώθηση των αιτημάτων των καλλιτεχνών εκπαιδευτικών.4. Διοργανώνει και πραγματοποιεί συνέδρια, επιμορφωτικά σεμινάρια, εργαστήρια, διαλέξεις, εκθέσεις και άλλες εκδηλώσεις, στην έδρα της καθώς και στην περιφέρεια.5. Χρησιμοποιεί κάθε νόμιμο μέσο που κρίνεται αναγκαίο για την προώθηση των σκοπών της και κινητοποιείται για την εκπλήρωση των αιτημάτων του κλάδου. ΑΡΘΡΟ 4 - Α. ΠΟΡΟΙ ΤΗΣ ΕΝΩΣΗΣ - Β. ΔΙΑΧΕΙΡΙΣΗΑ. ΠΟΡΟΙ1. Οι πόροι της Ένωσης διακρίνονται σε τακτικούς και έκτακτους.α) Τακτικοί πόροι της Ένωσης είναι το δικαίωμα εγγραφής που ανέρχεται στο ένα πέμπτο (1/5) της ετήσιας συνδρομής, και η ετήσια υποχρεωτική συνδρομή των μελών, το ύψος της οποίας καθορίζεται με απόφαση της Γ.Σ.β) Έκτακτοι πόροι της Ένωσης είναι έκτακτες εισφορές των μελών που καθορίζονται με απόφαση της Γ.Σ. Το προϊόν από επιστημονικές εκδόσεις, που θα αποφασίζονται σύμφωνα με τους σκοπούς της Ένωσης. Έσοδα από διάφορες εκδηλώσεις (όπως εκθέσεις, διοργανώσεις εορταστικών και λοιπών εκδηλώσεων).2. Κάθε ποσό που προέρχεται από δωρεές, κληροδοσίες ή και χορηγίες, για την αποδοχή των οποίων απαιτείται απόφαση του Δ. Σ. και με την προϋπόθεση ότι δεν δεσμεύουν καθ’ οιονδήποτε τρόπο τους καταστατικούς σκοπούς της Ένωσης.Β. ΔΙΑΧΕΙΡΙΣΗ1. Οι καταβολές των δικαιωμάτων και των λοιπών εσόδων της Ένωσης αποδεικνύονται με αποδείξεις τυπωμένες κατ’ αύξοντα αριθμό σε δύο αντίγραφα (διπλότυπες), που προσυπογράφονται από τον καταβάλλοντα και τον ταμία.2. Οι δαπάνες διενεργούνται σε εκτέλεση διπλότυπων ενταλμάτων πληρωμής, που προσυπογράφονται από τον πρόεδρο και τον ταμία της Ένωσης και στα οποία σημειώνεται η αντίστοιχη εγκριτική απόφαση του Δ.Σ., στα πλαίσια του εγκεκριμένου προϋπολογισμού. Σε κάθε ένταλμα πληρωμής επισυνάπτονται τα αντίστοιχα παραστατικά στοιχεία δαπανών.3. Τα μετρητά κατατίθενται σε λογαριασμό της ΕΝ.ΕΚ.Ε.Μ. σε ταμιευτήριο ή σε οποιαδήποτε ελληνική τράπεζα. Ο λογαριασμός είναι κοινός στο όνομα του προέδρου ή του ταμία. Το ύψος του χρηματικού ποσού που παραμένει στα χέρια του ταμία για τις τρέχουσες ανάγκες, καθορίζεται με απόφαση του Δ. Σ. 4. Η διαχειριστική περίοδος της Ένωσης είναι δωδεκάμηνη. Αρχίζει την 1η Σεπτεμβρίου κάθε έτους και λήγει στις 31 Αυγούστου του επομένου έτους.5. Στις αρχές Αυγούστου κάθε έτους συντάσσεται από το Δ.Σ. ο προϋπολογισμός εσόδων - εξόδων της επόμενης διαχειριστικής περιόδου, που υποβάλλεται για έγκριση στη Γ.Σ.Στην ίδια Γ.Σ. υποβάλλεται για έγκριση και ο οικονομικός απολογισμός της προηγούμενης διαχειριστικής περιόδου μαζί με τον αντίστοιχο ισολογισμό.ΑΡΘΡΟ 5 - ΜΕΛΗΤα μέλη της Ένωσης είναι τακτικά και επίτιμα.1. Τακτικά μέλη της Ένωσης γίνονται οι εν ενεργεία και συνταξιούχοι καλλιτέχνες εκπαιδευτικοί, διορισμένοι στη Στοιχειώδη και Μέση Εκπαίδευση οι οποίοι: α) είναι πτυχιούχοι των Ανώτατων Σχολών Καλών Τεχνών της χώρας και τα πτυχία τους έχουν ως κατεύθυνση τη Ζωγραφική, Γλυπτική, Χαρακτική, β) είναι οι πτυχιούχοι αναγνωρισμένων Ανώτατων Σχολών Καλών Τεχνών του εξωτερικού που τα πτυχία τους έχουν αναγνωριστεί από τον αρμόδιο κρατικό φορέα ως ισότιμα και αντίστοιχα των απονεμομένων πτυχίων από τις Ανώτατες Σχολές Καλών Τεχνών της χώρας με αντίστοιχες κατευθύνσεις.2. Επίσης τακτικά μέλη της Ένωσης γίνονται οι αναπληρωτές και ωρομίσθιοι καλλιτέχνες εκπαιδευτικοί του ίδιου κλάδου (ΠΕ 08) για τη συμβατική περίοδο απασχόλησής τους και εάν δεν επαναπροσληφθούν, διατηρούν το δικαίωμα του μέλους για τα επόμενα δύο έτη, εφόσον και οι ίδιοι το επιθυμούν, εκπληρώνοντας τις προϋποθέσεις που ισχύουν για όλα τα μέλη. Τις προϋποθέσεις εγγραφής των τακτικών μελών ελέγχει το Δ.Σ. της Ένωσης. Η εγγραφή των τακτικών μελών γίνεται με αίτηση του ενδιαφερομένου που συνοδεύεται από την κατάθεση του πτυχίου του και με την καταβολή του δικαιώματος εγγραφής και της ετήσιας συνδρομής.3. Επίτιμα μέλη ανακηρύσσονται από τη Γ.Σ. ύστερα από πρόταση του Δ.Σ. ή τακτικού μέλους πρόσωπα που συντέλεσαν καθοριστικά στην επίτευξη των σκοπών της Ένωσης, ή στην προαγωγή της καλλιτεχνικής εκπαίδευσης γενικότερα και δεν είναι τακτικά μέλη της Ένωσης.ΑΡΘΡΟ 6 - ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΜΕΛΩΝΤα μέλη της Ένωσης έχουν δικαίωμα και υποχρέωση: 1. Να συμμετέχουν στις τακτικές και έκτακτες γενικές συνελεύσεις, να συζητούν και να εκθέτουν ελεύθερα τις απόψεις τους πάνω στα θέματα της ημερήσιας διάταξης σύμφωνα με τις διατάξεις του καταστατικού. Να υποβάλλουν προτάσεις στο Δ.Σ. ή στη Γ.Σ. για να περιληφθούν εφόσον εγκριθούν από τη Γ.Σ. στην ημερήσια διάταξη.2. α) Να αξιώνουν την προαγωγή των σκοπών της Ένωσης, β) να συμβάλλουν στην εκπλήρωση των σκοπών της Ένωσης και στην επεξεργασία των αιτημάτων, γ) να ενημερώνονται πλήρως από το Δ.Σ. για όλα τα θέματα που αφορούν την Ένωση και να ελέγχουν τις πράξεις του, δ) να καταβάλλουν την ετήσια συνδρομή τους με την έναρξη του σχολικού έτους και να εξοφλούν έγκαιρα τις έκτακτες οικονομικές τους υποχρεώσεις προς την Ένωση. Η μη εκπλήρωση των οικονομικών υποχρεώσεων αφαιρεί από το μέλος τα δικαιώματα που του παρέχει το καταστατικό της Ένωσης. Μπορεί να επανακτήσει τα δικαιώματα του μέλους εφόσον τακτοποιήσει τις οικονομικές του εκκρεμότητες και ε) να ενεργούν μέσα στα πλαίσια των αποφάσεων των Γ.Σ., τις διατάξεις και το πνεύμα του παρόντος καταστατικού και σύμφωνα με τις γενικότερες επιδιώξεις της Ένωσης.3. Να εκλέγουν και να εκλέγονται καθώς επίσης να ψηφίζουν σε κάθε ψηφοφορία για τη λήψη αποφάσεων.4. Τα επίτιμα μέλη μετέχουν στις Γ.Σ. και σε κάθε είδους εκδηλώσεις της Ένωσης, έχουν δικαίωμα λόγου στις Γ.Σ., αλλά όχι το δικαίωμα ψήφου και το δικαίωμα του εκλέγειν και εκλέγεσθαι.ΑΡΘΡΟ 7 - ΔΙΑΓΡΑΦΗ ΜΕΛΩΝ1. Τακτικό μέλος της ΕΝ.ΕΚ.Ε.Μ. διαγράφεται: α) για πράξεις του, που είναι αντίθετες προς τους σκοπούς και τα συμφέροντα της Ένωσης και β) εάν αποδειχθεί ότι δεν πληρούνται οι προϋποθέσεις εγγραφής όπως ορίζονται στο άρθρο 5.2. Για τις περιπτώσεις α) και β) διαγραφή μέλους μπορεί να γίνει μόνο ύστερα από απόφαση της Γ.Σ. που αποφασίζει με πλειοψηφία 3/4 των ταμειακώς τακτοποιημένων παρόντων μελών κατά την ψηφοφορία.3. Απόφαση διαγραφής δεν μπορεί να παρθεί από τη Γ.Σ. αν προηγούμενα δε δοθεί δυνατότητα στο υπόλογο μέλος να αντικρούσει τις κατηγορίες σε βάρος του. Εάν το υπόλογο μέλος δεν προσέλθει μέσα σε τακτή προθεσμία για εξηγήσεις και απολογία, η Γ. Σ. αποφασίζει ερήμην. Μέλος της Ένωσης μπορεί να παύσει να θεωρείται μέλος, ύστερα από αίτησή του.ΑΡΘΡΟ 8 - ΔΙΟΙΚΗΤΙΚΟ ΣΥΜΒΟΥΛΙΟ1. Το Δ.Σ. είναι 7μελές εκλεγόμενο κάθε διετία ύστερα από μυστική ψηφοφορία, με ενιαίο ψηφοδέλτιο από τα ταμειακά ενήμερα μέλη που έχουν δικαίωμα ψήφου, κατά τους ορισμούς του νόμου και τις διατάξεις του παρόντος καταστατικού. Αποτελείται από τον πρόεδρο, τον αντιπρόεδρο, το γραμματέα, τον ταμία και άλλους τρεις συμβούλους. 2. Η συγκρότηση του Δ.Σ. σε σώμα γίνεται με μυστική ψηφοφορία στην πρώτη συνεδρίαση που συγκαλεί γι’ αυτό το σκοπό ο σύμβουλος που πλειοψήφησε το αργότερο μέσα σε 10 εργάσιμες μέρες μετά τις αρχαιρεσίες.3. Πρόεδρος της Ένωσης ορίζεται εκείνος που έχει συγκεντρώσει το μεγαλύτερο αριθμό ψήφων στις αρχαιρεσίες για την ανάδειξη Δ.Σ. Σε περίπτωση ισοψηφίας με άλλα μέλη του Δ.Σ. επαναλαμβάνεται η εκλογή μεταξύ των ισοψηφησάντων. Σε περίπτωση δεύτερης ισοψηφίας γίνεται κλήρωση.Κατά την πρώτη συνεδρίαση εκλέγονται με απόλυτη πλειοψηφία του όλου αριθμού των μελών του Δ.Σ. και σε χωριστές ψηφοφορίες, ο αντιπρόεδρος, ο γραμματέας και ο ταμίας.Αν κατά την πρώτη συνεδρίαση δεν γίνει δυνατή η εκλογή για κάποια από τις παραπάνω αρμοδιότητες, τότε συγκαλείται σε οκτώ (8) μέρες νέα (δεύτερη) συνεδρίαση κατά την οποία αρκεί απλή πλειοψηφία.Σε περίπτωση ισοψηφίας, η ψηφοφορία επαναλαμβάνεται κατά την ίδια επαναληπτική συνεδρίαση, οπότε, εάν και πάλι υπάρξει ισοψηφία διενεργείται κλήρωση. Σε περίπτωση παραίτησης από κάποιο απ’ τα παραπάνω αξιώματα, η αντίστοιχη θέση αναπληρώνεται με την ίδια πιο πάνω διαδικασία.4. Μέλος του Δ.Σ. που παραιτείται ή διαγράφεται ή απουσιάζει αδικαιολόγητα επί πέντε συνεχείς τακτικές και έκτακτες συνεδριάσεις του Δ.Σ. απαλλάσσεται αυτοδικαίως των καθηκόντων του και αντικαθίσταται με το πρώτο αναπληρωματικό μέλος.5. Αν η πλειοψηφία του Δ.Σ. παραιτηθεί και η αντικατάσταση των μελών δεν μπορεί να γίνει από αναπληρωματικά μέλη, συγκαλείται αυτοδικαίως έκτακτη Γ.Σ. από τα υπόλοιπα μέλη σε ένα μήνα και εκλέγεται νέο Δ.Σ.6. Τα αξιώματα στο Δ.Σ. είναι τιμητικά και άμισθα. Τα τακτικά όμως μέλη του, παίρνουν έξοδα μετακινήσεων και παράστασής τους, που καθορίζονται από το Δ.Σ. στα πλαίσια ειδικής πίστωσης, εγγραφόμενης στον προϋπολογισμό και εγκρινόμενης από το Δ.Σ. Ειδικά ο ταμίας, για τυχόν διαχειριστικά λάθη, δικαιούται επιπλέον το 1/100 (ένα εκατοστό) των κατ’ έτος πραγματοποιούμενων εισπράξεων.ΑΡΘΡΟ 9 - ΣΥΝΕΔΡΙΑΣΕΙΣ - ΑΠΑΡΤΙΑ – ΑΠΟΦΑΣΕΙΣ1. Το Δ.Σ. συνεδριάζει τακτικά μια φορά το μήνα, έκτακτα δε όποτε κρίνεται αναγκαίο από τον πρόεδρο του Δ.Σ. ή δύο τουλάχιστον από τα μέλη του, που με αίτηση προς τον πρόεδρο ορίζουν τα θέματα που θα συζητηθούν. Το Δ.Σ. συγκαλεί ο πρόεδρος δια προσκλήσεως προς τα μέλη.2. Η μέρα και η ώρα των συνεδριάσεων ορίζεται από πριν. Οι συνεδριάσεις του Δ.Σ. είναι ανοικτές σε όλα τα μέλη της Ένωσης για να τις παρακολουθήσουν αν το επιθυμούν. Μέλη της Ένωσης που παρακολουθούν τη συνεδρίαση μπορούν να διατυπώσουν γνώμες προς το Δ. Σ. σε σύντομο χρόνο οριζόμενο από το Δ.Σ.Το Δ.Σ. μπορεί να συζητήσει και να πάρει αποφάσεις και για θέματα μη αναφερόμενα στην ημερήσια διάταξη, έπειτα από πρόταση συμβούλου εγκρινόμενη απ’ την πλειοψηφία των μελών του.3. Το Δ. Σ. είναι σε απαρτία όταν οι παρόντες είναι τουλάχιστον (4) τέσσερις.4. Οι αποφάσεις του Δ.Σ. παίρνονται με σχετική πλειοψηφία των παρόντων μελών. Σε περίπτωση ισοψηφίας υπερισχύει η άποψη του προέδρου. Οι αποφάσεις καταχωρούνται σε βιβλίο πρακτικών και υπογράφονται από τα παριστάμενα μέλη.ΑΡΘΡΟ 10 - ΠΡΟΕΔΡΟΣ1. Ο πρόεδρος του Δ.Σ. εκπροσωπεί και αντιπροσωπεύει την Ένωση σε όλες τις σχέσεις της με τρίτους (επιστημονικές, καλλιτεχνικές, εκπαιδευτικές, υπηρεσιακές, δικαστικές οργανώσεις και αρχές). 2. Ο πρόεδρος του Δ.Σ. και άλλα μέλη του Δ.Σ. παίρνουν μέρος στις συναντήσεις με διάφορους φορείς και παράγοντες.3. Επίσης ο πρόεδρος του Δ.Σ.:α) Συγκαλεί σε συνεδριάσεις το Δ.Σ. και διευθύνει τις συζητήσεις του καιβ) Υπογράφει μαζί με το γραμματέα όλα τα εξερχόμενα έγγραφα, μαζί δε με τον ταμία όλα τα έγγραφα διαχείρισης.4. Σε κάθε περίπτωση ισοψηφίας σε δύο συνεχείς ψηφοφορίες για το ίδιο θέμα, η ψήφος του προέδρου θεωρείται διπλή. Το αυτό ισχύει και για τον προεδρεύοντα αντιπρόεδρο.5. Τον πρόεδρο απόντα ή κωλυόμενο αναπληρώνει ο αντιπρόεδρος,και σε περίπτωση ταυτόχρονης απουσίας ή κωλύματος, ο γραμματέας ή άλλο μέλος του Δ.Σ.ΑΡΘΡΟ 11 - ΑΝΤΙΠΡΟΕΔΡΟΣ1. Ο αντιπρόεδρος αναπληρώνει τον πρόεδρο, απουσιάζοντα ή κωλυόμενο σε όλες τις αρμοδιότητες και δικαιοδοσίες του.2. Μπορεί να ασκεί ορισμένα από τα καθήκοντα του προέδρου μετά από σχετική απόφαση του Δ.Σ. και ύστερα από σχετική πρόταση του προέδρου.3. Οργανώνει και προγραμματίζει τις εκδηλώσεις της Ένωσης, συντονίζει τις διάφορες επαφές και σχέσεις με άλλους εκπαιδευτικούς και επιστημονικούς φορείς.4. Έχει την ευθύνη για το συντονισμό και λειτουργία των επιτροπών εργασίας και εισηγείται στο Δ.Σ. τα πορίσματά τους.ΑΡΘΡΟ 12 - ΓΡΑΜΜΑΤΕΑΣ Δ.Σ.1. Ο γραμματέας έχει την υπευθυνότητα της γραμματείας και των γραφείων της Ένωσης.2. Κρατάει τα πρακτικά των συνεδριάσεων του Δ.Σ. και τηρεί όλα τα βιβλία - εκτός των διαχειριστικών - και το αρχείο της Ένωσης, καθώς και τη σφραγίδα της.3. Επιμελείται της αλληλογραφίας και των ανακοινώσεων της Ένωσης.4. Προσυπογράφει με τον πρόεδρο όλα τα εξερχόμενα έγγραφα.5. Συντάσσει το σχέδιο της έκθεσης πεπραγμένων του Δ.Σ.6. Φροντίζει για τις δημοσιεύσεις και εκδόσεις της Ένωσης και παρακολουθεί κάθε δημοσίευμα, εκδήλωση, κίνηση ή ενέργεια σχετική με τους σκοπούς και τα ενδιαφέροντα της ΕΝ.ΕΚ.Ε.Μ.7. Όταν απουσιάζει ή κωλύεται αναπληρώνεται από τον αντιπρόεδρο.8. Σε περίπτωση ταυτόχρονης απουσίας ή κωλύματος προέδρου και αντιπροέδρου – αναπληρώνει τον πρόεδρο.ΑΡΘΡΟ 13 - ΤΑΜΙΑΣ1. Ο ταμίας κρατάει τα λογιστικά βιβλία της Ένωσης και έχει τη γενική υπευθυνότητα για τη διαχείριση της περιουσίας της.2. Εισπράττει με διπλότυπες αποδείξεις τους πόρους της Ένωσης και πληρώνει κάθε δαπάνη που έχει εγκριθεί από το Δ.Σ. και ενημερώνει το μητρώο μελών με το γραμματέα.Ποσά μεγαλύτερα από το εκάστοτε καθοριζόμενο σύμφωνα με το άρθρο 4, μέρος Β Διαχείριση, παρ. 3 υποχρεούται να καταθέσει στο λογαριασμό που ορίστηκε από το Δ. Σ.3. Υπογράφει μαζί με τον πρόεδρο τα συγκεντρωτικά γραμμάτια είσπραξης και μαζί με τον πρόεδρο και το γραμματέα τα εντάλματα πληρωμών.4. Συντάσσει τον προϋπολογισμό εσόδων - εξόδων για το επόμενο διαχειριστικό έτος, καθώς και τον οικονομικό απολογισμό μαζί με τον ισολογισμό κάθε διαχειριστικής περιόδου, αμέσως μετά τη λήξη της.5. Προβαίνει σε αναλήψεις από τον τραπεζικό λογαριασμό ύστερα από απόφαση του Δ. Σ. με προσυπογραφή της αντίστοιχης επιταγής από τον πρόεδρο.6. Όταν απουσιάζει ή κωλύεται, αναπληρώνεται από άλλο μέλος που ορίζεται από το Δ.Σ.ΑΡΘΡΟ 14 - ΥΠΟΧΡΕΩΣΕΙΣ ΤΟΥ Δ. Σ.Το Δ.Σ. έχει συλλογικές υποχρεώσεις και καθήκοντα.1. Παρακολουθεί όλα τα θέματα που αφορούν την καλλιτεχνική εκπαίδευση και ενημερώνει σχετικά τα μέλη.2. Εκτελεί τις αποφάσεις των Γ.Σ. και κινητοποιεί τα μέλη της Ένωσης και προωθεί κοινές ενέργειες με άλλους συλλόγους για προβλήματα κοινού ενδιαφέροντος. Γενικά αποφασίζει και προβαίνει στις αναγκαίες πράξεις για κάθε πρόβλημα που αφορά τους καλλιτέχνες εκπαιδευτικούς.3. Λογοδοτεί απέναντι στις Γ.Σ. που ασκούν έλεγχο στη διοίκηση.4. Το Δ.Σ. κατά την ετήσια Γ.Σ. λογοδοτεί για τη δράση του γενικά. Υποβάλλει απολογισμό δουλειάς καθώς και έκθεση ταμειακής διαχείρισης.ΑΡΘΡΟ 15 - ΕΞΕΛΕΓΚΤΙΚΗ ΕΠΙΤΡΟΠΗ1. Η εξελεγκτική επιτροπή αποτελείται από τρία (3) τακτικά μέλη, που εκλέγονται ταυτόχρονα με το Δ.Σ. με την ίδια εκλογική διαδικασία. Προεδρεύεται από το μέλος της που πλειοψήφησε. Ασκεί τον έλεγχο κάθε διαχειριστικής περιόδου του Δ.Σ.2. Η Ε.Ε. συνέρχεται μια φορά το χρόνο μέσα σε 15 μέρες από την έγγραφη ειδοποίηση του ταμία.Η εξελεγκτική επιτροπή ευρίσκεται σε απαρτία παρόντων και των τριών μελών. Ο διοικητικός έλεγχος που ασκεί η εξελεγκτική επιτροπή συνίσταται στην εξακρίβωση των ενεργειών της δράσης και στο χαρακτηρισμό τούτων ως συμφώνων ή όχι προς το καταστατικό και τις αποφάσεις των Γ.Σ. Η Ε.Ε. ελέγχει τα βιβλία και την οικονομική διαχείριση της Ένωσης και υποβάλλει λεπτομερή έκθεση με τα πορίσματα του ελέγχου στη γενική συνέλευση.ΑΡΘΡΟ 16 - ΕΦΟΡΕΥΤΙΚΗ ΕΠΙΤΡΟΠΗ1. Η εξελεγκτική επιτροπή αποτελείται από τρία (3) τακτικά μέλη, που εκλέγονται ταυτόχρονα με το Δ.Σ. με την ίδια εκλογική διαδικασία. Προεδρεύεται από το μέλος της που πλειοψήφησε. Ασκεί τον έλεγχο κάθε διαχειριστικής περιόδου του Δ.Σ.2. Η Ε.Ε. συνέρχεται μια φορά το χρόνο μέσα σε 15 μέρες από την έγγραφη ειδοποίηση του ταμία.Η εξελεγκτική επιτροπή ευρίσκεται σε απαρτία παρόντων και των τριών μελών. Ο διοικητικός έλεγχος που ασκεί η εξελεγκτική επιτροπή συνίσταται στην εξακρίβωση των ενεργειών της δράσης και στο χαρακτηρισμό τούτων ως συμφώνων ή όχι προς το καταστατικό και τις αποφάσεις των Γ.Σ. Η Ε.Ε. ελέγχει τα βιβλία και την οικονομική διαχείριση της Ένωσης και υποβάλλει λεπτομερή έκθεση με τα πορίσματα του ελέγχου στη γενική συνέλευση.ΑΡΘΡΟ 17 - ΕΙΔΙΚΕΣ ΕΠΙΤΡΟΠΕΣ1. Το Δ.Σ. για διευκόλυνση της δράσης του έχει δικαίωμα να συνιστά επιτροπές από μέλη της Ένωσης και να αναθέτει τη μελέτη και έρευνα εκπαιδευτικών, καλλιτεχνικών, πολιτιστικών και τεχνικών θεμάτων.2. Οι προτάσεις των ειδικών επιτροπών εισάγονται στο Δ.Σ. και υλοποιούνται εφόσον εγκριθούν από το Δ.Σ.3. Ο πρόεδρος ή άλλο μέλος του Δ.Σ. μπορεί να παρίσταται στις συνεδριάσεις των ειδικών επιτροπών και να εκθέτει τη γνώμη του για τα συζητούμενα θέματα.ΑΡΘΡΟ 18 - ΓΕΝΙΚΗ ΣΥΝΕΛΕΥΣΗ ΤΗΣ ΕΝΩΣΗΣ1. Η Γενική Συνέλευση είναι το ανώτατο και κυρίαρχο όργανο της Ένωσης. Έχει την ανώτατη εποπτεία και αποφασίζει τελικά για κάθε θέμα, που, κατά τις διατάξεις του παρόντος καταστατικού, δεν ανήκει στην αρμοδιότητα άλλου οργάνου της Ένωσης.2. Η Γ.Σ. συγκαλείται:α) Τακτικά μια φορά το χρόνο στην Αθήνα μέσα στο μήνα Σεπτέμβριο και σε ημερομηνία που ορίζεται από το Δ.Σ. τουλάχιστον 20 μέρες πριν.β) Έκτακτα όταν κρίνεται αναγκαίο από το Δ.Σ. ή ζητείται με αίτηση του 1/4 τουλάχιστον των ταμειακά εντάξει μελών. Στην αίτηση πρέπει απαραίτητα να αναγράφονται και τα θέματα που θα συζητηθούν. Στην περίπτωση αυτή ειδοποιούνται τα μέλη οκτώ μέρες τουλάχιστον νωρίτερα.3. Οι τακτικές και έκτακτες Γ.Σ. συγκαλούνται με έγγραφες προσκλήσεις του Δ.Σ., όπου αναγράφεται η ημέρα, ο τόπος, η ώρα και τα θέματα της Γ.Σ. που θα συζητηθούν.4. Την έναρξη των εργασιών της ετήσιας Εκλογοαπολογιστικής Συνέλευσης κηρύσσει ο πρόεδρος της Ένωσης και προεδρεύει αυτής για την εκλογή τριμελούς προεδρείου που κατευθύνει εφεξής τις εργασίες της. Το προεδρείο αυτό αποτελείται από πρόεδρο, αντιπρόεδρο, και γραμματέα, ο οποίος επιμελείται και της τήρησης των πρακτικών.Ο προεδρεύων στη Γ.Σ. διευθύνει τη συζήτηση, δίνει λόγο και τον αφαιρεί από τους παρευρισκόμενους και φροντίζει για την ακριβή εφαρμογή του καταστατικού στη λειτουργία των Γ.Σ.5. Ο προεδρεύων της Γ.Σ. δίνει πρώτα το λόγο στον πρόεδρο του Δ.Σ. και τα μέλη του Δ.Σ. και εγγράφει κατά σειρά τους λοιπούς ομιλητές.6. Θέματα που δεν περιλαμβάνονται στην ημερήσια διάταξη συζητούνται μόνο με έγκριση της Γ.Σ.7. Στις αρχαιρεσίες ειδικά προεδρεύει ο πρόεδρος της εφορευτικής επιτροπής.8. Στη διάρκεια της Γ.Σ. δεν επιτρέπονται διακοπές, αντεγκλήσεις και διαλογικές συζητήσεις.9. Αν ο αριθμός των ομιλητών είναι μεγάλος, ορίζεται χρονικό όριο για τον καθένα. Κανένα θέμα δεν μπορεί να ψηφισθεί αν δεν τελειώσει πρώτα ο κατάλογος των ομιλητών.ΑΡΘΡΟ 19 - ΑΠΑΡΤΙΑ ΤΗΣ Γ.Σ. – ΑΠΟΦΑΣΕΙΣ1. Σε απαρτία βρίσκεται η Γ.Σ. όταν παρευρίσκεται σ’ αυτή το 1/4 τουλάχιστον των τακτικών μελών, που έχουν δικαίωμα ψήφου.Αν δεν υπάρξει απαρτία κατά την πρώτη συνεδρίαση, η Γ.Σ. επαναλαμβάνεται χωρίς άλλη πρόσκληση, μέσα σε οκτώ (8) μέρες με τα ίδια θέματα, οπότε θεωρείται ότι βρίσκεται σε απαρτία οσαδήποτε μέλη και αν προσέλθουν σ’ αυτήν.2. Εξαιρουμένων των περιπτώσεων που απαιτείται αυξημένη πλειοψηφία, οι αποφάσεις των Γ.Σ. παίρνονται με απόλυτη πλειοψηφία των παρόντων και πάντοτε ύστερα από ψηφοφορία φανερή ή μυστική, ουδέποτε δε δια βοής.Η μυστική ψηφοφορία γίνεται με ψηφοδέλτια, επιβάλλεται δε οπωσδήποτε για τη λήψη αποφάσεων που αναφέρονται σε θέματα προσωπικά και εκλογής οργάνων της Ένωσης.ΑΡΘΡΟ 20 - ΑΡΜΟΔΙΟΤΗΤΕΣ Γ.Σ.Η Γ.Σ. ασκεί το γενικό έλεγχο για κάθε υπόθεση της Ένωσης.1. Εκλέγει τα μέλη των συλλογικών οργάνων και ελέγχει την πρακτική και τη δράση τους.2. Παίρνει αποφάσεις για κάθε σοβαρό ζήτημα που αφορά την Ένωση και καθορίζει τις γενικές κατευθύνσεις πάνω στις οποίες υποχρεούται να βαδίσει το Δ.Σ.3. Μπορεί να τροποποιεί το καταστατικό της Ένωσης και να αποφασίζει όταν υπάρχουν διαφορές στην ερμηνεία του.4 Εγκρίνει ή απορρίπτει τον απολογισμό δράσης του Δ. Σ. και5. Εγκρίνει ή όχι τον οικονομικό απολογισμό του Δ.Σ., λαβαίνοντας υπόψη την έκθεση της εξελεγκτικής επιτροπής και αποφασίζει για την απαλλαγή του ή μη από κάθε ευθύνη.6. Αποφασίζει για την τυχόν διαγραφή μελών και μπορεί να ανακηρύσσει επίτιμα μέλη.ΑΡΘΡΟ 21 - ΑΡΧΑΙΡΕΣΙΕΣ1. Το Δ.Σ. της Ένωσης δύο (2) μήνες πριν λήξει η θητεία του, υποχρεούται με εγκύκλιό του προς όλα τα μέλη, να προκηρύξει εκλογές για την ανάδειξη νέου Δ.Σ. και εξελεγκτικής επιτροπής.2. Οι αρχαιρεσίες για την εκλογή Δ.Σ. διενεργούνται από την εφορευτική επιτροπή μέσα στην εβδομάδα που ακολουθεί την ετήσια τακτική γενική συνέλευση.3. Όσοι από τα ταμειακώς εντάξει μέλη της Ένωσης θέλουν να εκθέσουν υποψηφιότητα για το Δ.Σ., υποβάλλουν υποψηφιότητα μέχρι και την ημερομηνία της Γ.Σ. Η εφορευτική επιτροπή ελέγχει αν οι υποψήφιοι είναι κανονικά μέλη.4. Τα μέλη της εφορευτικής επιτροπής δεν επιτρέπεται να είναι υποψήφιοι για το Δ.Σ.5. Συντάσσεται σε ενιαίο ψηφοδέλτιο, ο κατάλογος των υποψηφίων κατ’ αλφαβητική σειρά, το οποίο πολυγραφείται με ευθύνη της εφορευτικής επιτροπής. Τα ψηφοδέλτια μπαίνουν σε φακέλους σφραγισμένους από την Ε.Ε. και μονογραφημένους από τον πρόεδρο της Ε.Ε.Στα ψηφοδέλτια προηγείται η καταχώρηση των υποψηφίων για το Δ.Σ. και ακολουθεί, σε ιδιαίτερη παράγραφο, εκείνων, για την εξελεγκτική επιτροπή.6. Την έναρξη της ψηφοφορίας κηρύσσει ο πρόεδρος της εφορευτικής επιτροπής.7. Η ψηφοφορία διαρκεί συνεχώς από τις 9 το πρωί μέχρι τις 6 το απόγευμα, παρατεινόμενη εφόσον συνεχίζεται η προσέλευση ψηφοφόρων, διεξάγεται δε μυστικά. Για το σκοπό αυτό ο ψηφοφόρος αποσυρόμενος σε ειδικό χώρο (παραβάν) σημειώνει πάνω στο ψηφοδέλτιο και μπροστά από το όνομα της προτίμησής του: α) μέχρι επτά (7) το πολύ σταυρούς για το Δ.Σ. και β) μέχρι τρεις (3) το πολύ για την εξελεγκτική επιτροπή.Στη συνέχεια, τοποθετεί το ψηφοδέλτιο μέσα στο σφραγισμένο και μονογραφημένο φάκελο, τον οποίο ρίχνει ιδιόχειρα στην ψηφοδόχο, η οποία –πριν αρχίσει η ψηφοφορία– έχει σφραγιστεί από την εφορευτική επιτροπή, αναφέροντας αυτό το γεγονός στο σχετικό πρακτικό της.8. Η Ε.Ε. έχει πρωτόκολλο ψηφοφορίας, στο οποίο εγγράφονται οι εκλογείς. Με τη λήξη της ψηφοφορίας το πρωτόκολλο κλείνεται και υπογράφεται από την εφορευτική επιτροπή.9. Κάθε ψηφοφόρος έχει δικαίωμα να υποβάλλει ένσταση στην εφορευτική επιτροπή, για τυχόν παραβάσεις που σημειώθηκαν σύμφωνα με την κρίση του στη διάρκεια της ψηφοφορίας.Οι ενστάσεις υποβάλλονται γραπτές και καταχωρούνται στα πρακτικά. Η εφορευτική επιτροπή αποφασίζει για τις ενστάσεις και καταχωρεί την απόφασή της στο βιβλίο πρακτικών.10. Όταν λήξει η ψηφοφορία συντάσσεται πρακτικό που αναφέρει τον αριθμό των εγγεγραμμένων, των ψηφισάντων, την ώρα λήξης της ψηφοφορίας και βεβαιώνεται ότι η κάλπη ήταν άθιχτη μέχρι τη στιγμή που ανοίχτηκε. Μετά καταμετρούνται οι φάκελοι. Αν τυχόν περισσεύουν φάκελοι, αφαιρείται και καταστρέφεται αντίστοιχος αριθμός τους, ανασυρόμενος στην τύχη.Στη συνέχεια, αποσφραγίζονται οι φάκελοι και ο πρόεδρος της εφορευτικής επιτροπής αναγράφει σε κάθε έγκυρο ψηφοδέλτιο τον αριθμό σταυρών προτίμησης για κάθε εκλεγόμενο όργανο θέτοντας παραπλεύρως αυτού τη μονογραφή του.11. Η διαλογή τελειώνει με τη σύνταξη και υπογραφή πρακτικού ψηφοφορίας και διαλογής, στο οποίο αναγράφεται ο αριθμός των ψηφισάντων και εκείνος των έγκυρων και άκυρων ή λευκών ψηφοδελτίων, καθώς και -κατά σειρά επιτυχίας- τα ονόματα των υποψηφίων με τον αντίστοιχο αριθμό σταυρών προτίμησης για καθένα τους.Κάθε υποψήφιος δικαιούται να παρίσταται κατά τη διάρκεια της ψηφοφορίας και της διαλογής.12. Η εφορευτική επιτροπή μετά απ’ την εκλογή προβαίνει στη σύνταξη και υπογραφή πρακτικού ανακήρυξης επιτυχόντων, στο οποίο αναγράφονται κατά σειρά επιτυχίας τα ονόματα των εκλεγέντων και αναπληρωματικών για κάθε όργανο με τον αντίστοιχο αριθμό των σταυρών προτίμησης για τον καθένα.Αντίγραφα των πρακτικών της ψηφοφορίας-διαλογής και ανακήρυξης των επιτυχόντων παραδίδονται από την εφορευτική επιτροπή στο σύμβουλο που πήρε τους περισσότερους σταυρούς προτίμησης.Με αίτηση οποιουδήποτε μέλους και μέσα σε τρεις μέρες από την υποβολή της, χορηγείται υποχρεωτικά από τη διοίκηση της Ένωσης στον αιτούντα, αντίγραφο των πρακτικών της εφορευτικής επιτροπής.13. Η εφορευτική επιτροπή μετά το πέρας των αρχαιρεσιών και την ανάδειξη των επιτυχόντων συμβούλων, παραδίδει μέσα σε τρεις μέρες το εκλογικό υλικό στο γραμματέα του αποχωρούντος Δ.Σ. με απόδειξη παραλαβής του, περατώνοντας έτσι την αποστολή της.14. Ο απερχόμενος γραμματέας υποχρεούται να παραδώσει το παραπάνω υλικό μαζί με το υπόλοιπο αρχείο, τη σφραγίδα και κάθε περιουσιακό στοιχείο της Ένωσης στο νέο Δ.Σ. Για την παράδοση και παραλαβή συντάσσεται ειδικό πρακτικό.15. Ο πρώτος από τους πλειοψηφήσαντες συμβούλους, συγκαλεί το Δ.Σ για τη συγκρότησή του σε σώμα, όπως ορίζεται στην παρ. 2 του αρθρ. 8 του παρόντος.ΑΡΘΡΟ 22 - ΤΡΟΠΟΠΟΙΗΣΗ ΚΑΤΑΣΤΑΤΙΚΟΥ1. Τροποποίηση του παρόντος καταστατικού μπορεί να γίνει μόνο με απόφαση της Γ.Σ. Για να γίνει τροποποίηση του καταστατικού η Γ.Σ. θεωρείται ότι είναι σε απαρτία όταν παρευρίσκονται τουλάχιστον το 1/2 των ταμειακώς εντάξει μελών, όπως ορίζεται στο άρθρο 4, μέρος Β ΔΙΑΧΕΙΡΙΣΗ, παρ.4. Η απόφαση παίρνεται με πλειοψηφία των 3/4 των παρόντων.ΑΡΘΡΟ 23 - ΔΙΑΛΥΣΗ1. Για τη διάλυση της Ένωσης απαιτείται ειδική ψηφοφορία στην οποία λαμβάνουν μέρος όλα τα μέλη εφαρμοζόμενης της διαδικασίας των εκλογών.2. Για τη λήψη της σχετικής απόφασης, πρέπει να ψηφίσουν τα μισά και πλέον ταμειακά εντάξει μέλη και να υπάρξει πλειοψηφία των 3/4 απ’ αυτά.3. Η διάλυση προτείνεται είτε με εισήγηση του Δ.Σ. είτε με αίτηση που υποβάλλεται σ’ αυτό από εκατό (100) τουλάχιστον μέλη ταμειακά τακτοποιημένα. Και στη δεύτερη αυτή περίπτωση το Δ.Σ. συντάσσει εισήγηση που διατυπώνει τη δική του περί διάλυσης, εκτίμηση.4. Σε περίπτωση που θα εγκριθεί η διάλυση της Ένωσης, τα περιουσιακά στοιχεία της περιέρχονται σε ίδρυμα, οργανισμό ή φορέα που ήθελε ορίσει η Γενική Συνέλευση.ΑΡΘΡΟ 24Κάθε περίπτωση που δεν προβλέπεται από το παρόν καταστατικό ρυθμίζεται από τις Γ.Σ. σύμφωνα με τις διατάξεις των νόμων.ΤΑ ΙΔΡΥΤΙΚΑ ΜΕΛΗ1. Αγκαβανάκη Αργυρή2. Αλεξανδράτου Στέλλα3. Βασιλάκου Αργυρή4. Γιαννάκης Νικόλαος5. Δαβιλά Ελένη6. Δαμιανάκη Φανή7. Δράκος Ευθύμιος8. Ευαγγελίου Κωνσταντίνος9. Ζιρώ Όλγα10. Κουντουράκη Αγγελική11. Κωτσόγιαννης Δημήτριος12. Λιάκου Μαρία13. Μανωλαράκη Ελένη14. Παληοκώστα Παναγιώτα15. Παπαθεοδώρου Καλλιόπη16. Παραστατίδου Σοφία-Ελένη17. Πλέσσα Ελισάβετ18. Ποτόγλου Κυριακή19. Ρουμπάνη Νίκη20. Ρούσσου Ευστρατία21. Σαρρή Πηνελόπη22. Χατζή Ζωή ΑΘΗΝΑ 25-11-2010


Άδοντες: Αυτό είναι το «ιερό» βότανο κατά του καρκίνου και των ασθενειών\nΠολλοί επιστήμονες έχουν κάνει έρευνες πάνω στο ιερό αυτό βότανο. Έχει αρκετές ενώσεις και ουσίες που συμβάλλουν στη μείωση των καρκινικών κυττάρων στο σώμα. Σε μια μελέτη που διεξήχθη, λέγεται επίσης ότι, ημερήσια πρόσληψη 40 έως 60 σταγόνες από χυμό Βασιλικού θα...\nαποτρέψει από διάφορες ασθένειες όπως το συκώτι, το αναπνευστικό, τους νεφρούς και πολλά άλλα προβλήματα. Επίσης, βοηθά στον καρκίνο του μαστού, καρκίνο του εγκεφάλου.\n9. Ο Βασιλικός είναι χρήσιμος για τη μείωση πάνω από τη φυσιολογική θερμότητα του σώματος. Μπορεί να βοηθά στη θεραπεία για τον πονοκέφαλο.Πώς να τον χρησιμοποιήσετε\nΑυτό είναι το «ιερό» βότανο κατά του καρκίνου και ...\nΑυτός που αγαπά το Θεό και το συνάνθρωπο και όταν ...\nΚοζάνη: Πλήθος πιστών για την εικόνα του Αγίου Νικ...


Αντιμετώπιση φουσκαλών και φυσαλίδων σε βαφή σκαφών | International\nΦουσκάλες και φυσαλίδες σε υποβρύχια σημεία\nΠροκαλεί φουσκάλες στο κύτος κάτω από την ίσαλο γραμμή σε σκάφη GRP και οφείλεται σε διάφορες πολύπλοκες αλληλεπιδράσεις. Υπάρχουν πάντως τρόποι πρόληψης και διατήρησης του σκάφους σας στην καλύτερη δυνατή κατάσταση.\nΠολλές φουσκάλες κάτω από την ίσαλο γραμμή ή ακριβώς πάνω από την ίσαλο γραμμή στο ίδιο το κύτος.\nΗ διαδικασία της όσμωσης έχει συνήθως μία από τρεις γενεσιουργές αιτίες:\nΕίσοδος νερού από το εξωτερικό του γιοτ.\nΕίσοδος νερού από το εσωτερικό: π.χ. από τα ύφαλα.\nΑκαθαρσίες στη ρητίνη που προκαλούν αντιδράσεις.\nΗ είσοδος νερού έχει διαπιστωθεί ότι αποτελεί την αιτία σε περίπου 85% των περιπτώσεων όσμωσης. Οι περιπτώσεις αυτές αντιμετωπίζονται πλέον πανεύκολα. Σε αυτή την περίπτωση, το νερό αντιδρά με τις ακαθαρσίες του πολυστρωματικού υλικού ή του ίδιου του πολυεστέρα ή με τον παράγοντα επίστρωσης στην ενίσχυση ινών γυαλιού, σχηματίζοντας ουσίες με ελεύθερα οξέα. Σε αυτή τη διαδικασία, που ονομάζεται υδρόλυση, η ρητίνη διασπάται στα επιμέρους στοιχεία της από το νερό.\nΕίναι αξιοσημείωτο ότι πολλά πολυμερή υλικά (πλαστικά) είναι σε ένα βαθμό υδατοπερατά και διαπερατά από ατμό, αλλά το γεγονός ότι στη διαδικασία παραγωγής της ρητίνης ορισμένα ψήγματα συστατικών που δεν έχουν αντιδράσει αυτό που οδηγεί στη διάσπαση και εντέλει στην απαρχή του φαινομένου που αναφέρεται ως “όσμωση."\nΤο υπόλοιπο 15% των περιπτώσεων είναι οι πιο δύσκολες να αντιμετωπιστούν, στις οποίες το πρόβλημα οφείλεται σε αντιδραστικές ακαθαρσίες ή ατελή κατασκευή του πολυστρωματικού υλικού. Υπάρχει το ενδεχόμενο η χημική αντίδραση στο στάδιο παραγωγής της ρητίνης να μην ολοκληρώθηκε. Αυτό σημαίνει ότι περίπου το 0,1% του οξέως ή της αλκοόλης παραμένει ‘ελεύθερο’ εντός της ρητίνης. Σε αυτές τις περιπτώσεις, η ρητίνη που παρέχεται στους κατασκευαστές δεν είναι ικανή να αντιδράσει εξ ολοκλήρου. Αυτό σημαίνει ότι τα ‘ελεύθερα’ μόρια οξέως ή αλκοόλης είναι διαθέσιμα να συμμετέχουν σε δευτερεύουσες, ανεπιθύμητες και ακούσιες χημικές αντιδράσεις εντός του πολυστρωματικού υλικού.\nΕπιπλέον, το υπεροξείδιο-καταλύτης που χρησιμοποιείται στην παραγωγή του και τυχόν άλλοι επιταχυντές που χρησιμοποιούνται, δεν αποτελούν τμήμα της στερεάς δομής και περιλαμβάνονται στο πολυστρωματικό υλικό ως ακαθαρσίες. Τα ψήγματα συστατικών είναι γνωστό ότι αντιδρούν με τα στοιχεία που αποτελούν το νερό, παράγοντας ενώσεις που δημιουργούν πίεση, που με τη σειρά της σχηματίζει φουσκάλες στην επένδυση ζελατίνης. Πολλές φορές το πρόβλημα εκδηλώνεται τα πρώτα δύο ή τρία χρόνια της ζωής του κύτους.\nΈνα πρόβλημα μπορεί επίσης να προκύψει όταν ένα σκάφος έχει περάσει μεγάλο μέρος της ζωής του σε ψυχρά νερά και μετά μετακινηθεί σε περιοχή με πολύ πιο θερμά νερά. Η αλλαγή στη θερμοκρασία μπορεί να επαρκεί για να προκαλέσει ένα μέχρι πρότινος υγιές κύτος να παρουσιάσει συμπτώματα όσμωσης, μετά από λίγα μόνο χρόνια.\nΤα στάδια της όσμωσης\nΣτάδιο 1 – Διείσδυση νερού\nΤο νερό διαπερνά αργά την εξωτερική στρώση της επένδυσης ζελατίνης (της σκληρής στιλπνής χρωματιστής εξωτερικής μεμβράνης που βλέπετε στα κύτη από GRP/FRP) που προστατεύει το εσωτερικό πολυστρωματικό υλικό και δίνει στο σκάφος το ελκυστικό του φινίρισμα.\nΦάση 2 – Σχηματισμός διαλυμάτων στα κενά\nΣτο πολυστρωματικό υλικό υπάρχουν κενά (θύλακες αέρα ή/και φυσαλίδες) στα οποία μπορεί να διεισδύσει η υγρασία. Σε αυτά τα κενά το νερό μπορεί να αντιδράσει αργά με διάφορα συστατικά που δεν έχουν αντιδράσει και να τα διασπάσει (διαδικασία που ονομάζεται υδρόλυση).\nΤο αποτέλεσμα είναι υψηλή συγκέντρωση διαλυμένων χημικών στον θύλακα και, με τη διαδικασία της όσμωσης εισέρχεται περισσότερο νερό εντός του θύλακα, σε μια προσπάθεια εξισορρόπησης της συγκέντρωσης στον θύλακα με αυτήν εκτός του θύλακα. Στη συνέχεια αυτός ο κύκλος επαναλαμβάνεται ξανά και ξανά.\nΣτάδιο 3 – Σχηματισμός φουσκαλών\nΤο αποτέλεσμα της συνεχούς εισόδου περισσότερου νερού εντός του θύλακα είναι αύξηση της πίεσης, που οδηγεί σε διόγκωση και σχηματισμό φουσκαλών, όπως παρατηρείται τις περισσότερες φορές στα επηρεαζόμενα κύτη.\nΣτάδιο 4 – Αστοχία του πολυστρωματικού υλικού\nΕντέλει, κάποιες από τις φουσκάλες σκάνε, με αποτέλεσμα τη διαφυγή υγρού από αυτές. Η αυξανόμενη πίεση τείνει επίσης να επιταχύνει τη διάσπαση της ρητίνης του πολυστρωματικού υλικού. Σε μεγαλύτερο βάθος στο πολυστρωματικό υλικό, οι φουσκάλες, σε συνδυασμό με τις υψηλότερες πιέσεις που αναπτύσσονται, μπορεί να οδηγήσουν σε διάφορα επίπεδα αστοχίας του πολυστρωματικού υλικού.\nΑκόμα και όταν δεν είναι εμφανής η όσμωση, υπάρχει συνεχής κίνδυνος για όλα τα σκάφη GRP/FRP. Για να ελαχιστοποιήσετε αυτό τον κίνδυνο, εφαρμόστε μια παχιά στρώσει εποξειδίου (Interprotect) στο κύτος, για να δημιουργήσετε μια διαχωριστική στρώση μεταξύ της επένδυσης ζελατίνης και του νερού. Έτσι θα καθυστερήσει η απαρχή τυχόν όσμωσης που είναι πιθανό να εμφανιστεί.\nΖητήστε να σας κάνουν μια μελέτη και στη συνέχεια, ανάλογα με τα αποτελέσματα, μπορείτε να εξετάσετε δύο βασικές επιλογές:\nΑποτέλεσμα μελέτης: Ενδείξεις όσμωσης, όπως φουσκάλες στην επένδυση ζελατίνης.\nΣύσταση: Σύστημα αντιμετώπισης.\nΠιθανότατα θα χρειαστεί πλήρης αφαίρεση της επένδυσης ζελατίνης. Στη συνέχεια, σχολαστικός καθαρισμός και στέγνωμα πριν την εφαρμογή HT9000 Epoxy Resin και Interprotect.\nΑποτέλεσμα μελέτης: Εκτεταμένες φουσκάλες και κρατήρες στην επένδυση ζελατίνης και στο πολυστρωματικό υλικό από κάτω.\nΣύσταση: Αφαίρεση επένδυσης ζελατίνης και στρώσεων του πολυστρωματικού υλικού.\nΜε την αφαίρεση στρώσεων του πολυστρωματικού υλικού, η συγκεκριμένη εργασία μετατρέπεται σε εργασία δομικής ανακατασκευής. Μετά από σχολαστικό καθαρισμό και στέγνωμα, επαναλάβετε την επίστρωση του πολυστρωματικού υλικού με HT9000 Epoxy Resin και κατάλληλη ενίσχυση ινών γυαλιού και περάστε με αστάρι Interprotect.


Λαφαζάνης κατά Τσίπρα σε ΚΕ ΣΥΡΙΖΑ - Newpost.gr\nΔημοσίευση 30 Ιουλίου 2015, 20:03 / Ανανεώθηκε 30 Ιουλίου 2015, 20:41\nΚεραυνοί Φίλη κατά Βαρουφάκη: Το μυστικό plan B σημαίνει...\n«Στη χώρα δεν υπάρχει Δημοκρατία» είπε ο επικεφαλής της Αριστερής Πλατφόρμας, λέγοντας πως «έχουμε έναν ιδιόμορφο ολοκληρωτισμό. Αν θέλουμε να ορίσουμε το πολίτευμά μας, έχουμε "δικτατορία του ευρώ"».\n«Ο αριστερός ΣΥΡΙΖΑ που έκανε σκληρούς αντιμνημονιακούς αγώνες, πάει να μετατραπεί σε μνημονιακό κόμμα. Δεν έχει σημασία τι ψηφίζει ο λαός, τα δημοψηφίσματα», είπε και διερωτήθηκε:\n«Και όμως υπάρχει εναλλακτική λύση τώρα και δεν την διαλέγουμε» είπε, σημειώνοντας πως «αυτό είναι πολιτική επιλογή. Έχουμε αναγάγει το ευρώ σε θρησκευτικό δόγμα, χειρότερο από αυτό των θρησκόληπτων. Είναι μύθοι αυτά που λέγονται γύρω από τη μη δυνατότητα σε επιστροφή σε εθνικό νόμισμα».\n«Έχουμε καιρό να κάνουμε τη συζήτηση για εναλλακτική λύση ακόμα και τώρα. Γιατί θα χρειαστεί» είπε ο κ. Λαφαζάνης και συνέχισε:\nΕίναι μια κοροϊδία να κάνουμε έκτακτο συνέδριο ενώ έχει υπογραφεί το μνημόνιο. Τέτοια δημοκρατία θέλουμε, τη δικτατορία του Ευρώ; Να την χαιρόμαστε.\nΑπαντώντας στα όσα είπε νωρίτερα ο Νίκος Φίλης σχετικά με το Plan B του Γιάνη Βαρουφάκη, ζήτησε να αφαιρεθούν από τα πρακτικά κάποιες από τις φράσεις που χρησιμοποίησε και εξήγησε:\nΌτι plan B σημαίνει πραξικόπημα και ότι η πρώτη δίκη θα έπρεπε να είναι η πρώτη δίκη σε ειδικό δικαστήριο.\n«Κανένας μας εδώ δεν κρατάει αριστερόμετρο. Δεν υπάρχουν αριστερόμετρα. Και το μόνο που έχω σιχαθεί στην αριστερά είναι αυτούς που κρατάνε μέτρα για τις συνειδήσεις των άλλων. Δε θέλουμε να κάνουμε επίδειξη αριστεροσύνης ούτε να βγάλουμε και κάποιους και καλά δεξιούς offside» είπε ακόμα.\nΩς προς τα εσωκομματικά, ο κ. Λαφαζάνης σημείωσε πως «έχω εργαστεί σκληρότατα, παρά το γεγονός ότι στη μεγαλύτερη πορεία ΣΥΝ και ΣΥΡΙΖΑ ήμουν διαφωνών. Θα το υπερασπιστώ και τώρα με συνέπεια και σταθερότητα. Ο ΣΥΡΙΖΑ πράγματι χρειάζεται ενότητα. Για αυτό κάποιοι δίνουμε τη μάχη για να μην πέσει ο ΣΥΡΙΖΑ στο μνημονιακό βούρκο. Γιατί τότε διακυβεύεται η αξιοπρέπεια του ΣΥΡΙΖΑ. Η διάλυσή του, η μνημονιακή μετάλλαξη, ο εξευτελισμός και ο διασυρμός του».


Υπάλληλος της Microsoft καταδικάστηκε για κλοπή 10 εκατομμυρίων - iGuRu\nΈνας πρώην software engineer της Microsoft που κατηγορήθηκε για την κλοπή περισσότερων από 10 εκατομμυρίων δολαρίων από την εταιρεία, καταδικάστηκε σε εννέα χρόνια φυλάκισης.\nΟ κατηγορούμενος, ο Volodymyr Kvashuk, διέπραξε 18 κακουργήματα. Έτσι υπήρχαν πέντε κατηγορίες απάτης, έξι κατηγορίες νομιμοποίησης εσόδων από παράνομες δραστηριότητες, δύο κατηγορίες κλοπής ταυτότητας, δύο κατηγορίες κατάθεσης ψευδών φορολογικών δηλώσεων, μία απάτη αλληλογραφίας, πρόσβασης σε προστατευμένο υπολογιστή.\nΟ Kvashuk εργάστηκε σαν εργολάβος της Microsoft πριν γίνει υπάλληλος τον Αύγουστο του 2016. Στη συνέχεια απολύθηκε τον Ιούνιο του 2018 όταν η εταιρεία ανακάλυψε την πλούσια δράση του.\nΣύμφωνα με αρχεία που κατατέθηκαν στην υπόθεση, ο Kvashuk χρησιμοποίησε τα προνόμια δοκιμών που είχε του για να κλέψει “currency stored value”, όπως ψηφιακές κάρτες δώρων. Στη συνέχεια, μεταπώλησε ότι είχε κλέψει στο Διαδίκτυο,και με τα έσοδα αγόρασε ένα σπίτι μπροστά από μια λίμνη αξίας 1,6 εκατομμυρίων δολαρίων, αλλά και ένα όχημα Tesla 160.000 δολαρίων, σύμφωνα με το Υπουργείο Δικαιοσύνης.\nΓια αυτές τις κλοπές, ο Kvashuk χρησιμοποίησε τρεις δοκιμαστικούς λογαριασμούς email που σχετίζονταν με άλλους υπαλλήλους σε μια προσπάθεια να καλύψει τυχόν ψηφιακά ίχνη του.\n“Αυτή η υπόθεση απαιτούσε εξελιγμένες, τεχνολογικές δεξιότητες για την διερεύνηση και την δίωξη, και χαίρομαι που οι συνεργάτες μας από την επιβολή του νόμου και το γραφείο του εισαγγελέα των ΗΠΑ διαθέτουν τις απαραίτητες δεξιότητες για να οδηγήσουν τους παραβάτες στη δικαιοσύνη” ανέφερε ο εισαγγελέας Brian Moran.\nΟ κατηγορούμενος φέρεται να χρησιμοποίησε επίσης και μια υπηρεσία bitcoin “mixing” σε μια προσπάθεια να κρύψει την πηγή των κεφαλαίων που πέρασαν στους τραπεζικούς και επενδυτικούς του λογαριασμούς. Σε διάστημα επτά μηνών, περίπου 2,8 εκατομμύρια δολάρια σε bitcoin μεταφέρθηκαν στους τραπεζικούς και επενδυτικούς του λογαριασμούς.\nΜαζί με την ποινή φυλάκισης, ο Kvashuk θα πρέπει να πληρώσει και 8,3 εκατομμύρια δολάρια σε αποζημίωση και ενδέχεται να απελαθεί στην Ουκρανία μετά τη φυλάκισή του.\nΥπάλληλος της Microsoft καταδικάστηκε για κλοπή 10 εκατομμυρίων was last modified: 10 Νοεμβρίου, 2020, 7:20 πμ by giorgos\ngiorgos 10/11/2020 07:20\n10/11/2020 22:45 στις 22:45\nΌταν τελειώσει η (μισή) ποινή του, βλέπω να αναλαμβάνει πρόεδρος σε … ελληνική τράπεζα…


Προμήθεια δύο λεωφορείων μεταφοράς ατόμων με αναπηρία από την Π.Ε. Κοζάνης | Ανταποκρινόμενος άμεσα στο αίτημα του Κέντρου Επαγγελματικής Κατάρτισης και Αποκατάστασης Ατόμων με Αναπηρία Π.Ε. Κοζάνης και σε συνεργασία με τον Αντιπεριφερειάρχη Κοινωνικής Ανάπτυξης και Μέριμνας Ηλία Τοπαλίδη, ο Αντιπεριφερειάρχης Κοζάνης Γρηγόρης Τσιούμαρης εισηγήθηκε στην 47η Οικονομική Επιτροπή την Έγκριση Υποβολής Πρότασης στο Ε.Π. «Δυτική Μακεδονία» ΕΣΠΑ 2014-2020 για το έργο «ΠΡΟΜΗΘΕΙΑ ΔΥΟ ΛΕΩΦΟΡΕΙΩΝ ΜΕΤΑΦΟΡΑΣ ΑΤΟΜΩΝ ΜΕ ΑΝΑΠΗΡΙΑ» προϋπολογισμού 230.000,00€ (με Φ.Π.Α.).\nTags: ΑΜΕΑ ΠΕΡΙΦΕΡΕΙΑΚΗ ΕΝΟΤΗΤΑ ΚΟΖΑΝΗΣ\nPrevious Ο πολιτισμός είναι η βαριά κληρονομιά μας και παρακαταθήκη για το μέλλον\nNext Λάζαρος Μαλούτας: «Η αύξηση του μετοχικού κεφαλαίου της ΔΕΗ ΑΕ, με τον τρόπο που δρομολογείται, δεν υπηρετεί το τοπικό συμφέρον»


π. Ιγνάτιος - Ιεραποστολή Κονγκό: Δεν κάνουμε προσηλυτισμό διδάσκουμε το "Τάδε λέγει Κύριος" - ΒΗΜΑ ΟΡΘΟΔΟΞΙΑΣ\nΟ Μάνης Χρυσόστομος στο Κέντρο Υγείας Αρεόπολης\nΥΠΕΘΑ: Με γεμάτα χέρια έφυγε ο Πρωθυπουργός -Τι είπε με τους Στρατηγούς\nΣτη Λευκάδα Λείψανα των Αγ. Ραφαήλ του Ιθακησίου, Νικολάου και Ειρήνης\nΠροφήτης Ηλίας: Ο Βλάσφημος στρατιώτης\nΣτον Προφήτη Ηλία Καστέλλας ο Πειραιώς Σεραφείμ\nΧειροτονία Διακόνου από τον Διδυμοτείχου Δαμασκηνό (ΦΩΤΟ)\n«Η θλίψη και η αγάπη της Παναγίας»\nΠαρέμεινε γ.γ. Θρησκευμάτων ο Γιώργος Καλαντζής\nΠοιοι έδωσαν θρησκευτικό και ποιοι πολιτικό όρκο\nΥπουργός ασπάζεται Αρχιεπίσκοπο και Πρωτοσύγκελλο\nπ. Ιγνάτιος – Ιεραποστολή Κονγκό: Δεν κάνουμε προσηλυτισμό διδάσκουμε το «Τάδε λέγει Κύριος»\n Τελευταία ενημέρωση: 09-01-2019 | 12:30:55 - Πρώτη δημοσίευση: 09-01-2019 | 12:30:55\nΟ π. Ιγνάτιος είναι η ψυχή της Ορθόδοξης Ιεραποστολής στο Κονγκό ,δίνει τη δική του μαρτυρία για τα σχολεία της Ορθόδοξης Ιεραποστολής «Φως Εθνών».\n«Τα σχολεία έχουν την ονομασία “Φως Εθνών” (Lumière des Nations). Άρχισαν το 1980. Πρώτα πήγα εγώ και διαδέχθηκα τον π. Χαρίτωνα (ο οποίος εγήρασε) και στη διεύθυνση και στην όλη δραστηριότητα. Όταν πήγα το 1981 είχε θεμελιωθεί το 1ο Δημοτικό Σχολείο Αρρένων και το κτήριο είχε φθάσει περίπου στο ύψος του ενός μέτρου. Από κει και πέρα τα πήρα όλα σβάρνα.\n»Σήμερα η αυλή της ιεραποστολής έχει ένα Δημοτικό Αρρένων, ένα Δημοτικό Θηλέων με τριακόσια παιδιά, ένα Γυμνάσιο Αρρένων και Λύκειο μαζί, και ένα Γυμνάσιο Θηλέων, με περίπου 1.500 παιδιά. Εχτίστηκαν και άλλα δύο σχολεία, στο Μικαλάι και στην Τσιλούμπα· λίγο απέχουν από την Κανάγκα αυτά. Και άλλα σχολεία, εξατάξια, έγιναν στην Τσικάπα και στο Μπουζιμάι. Είναι περιοχή όπου έχω μια ιδιαίτερη ευθύνη.\n»Στα δύο σχολεία οι διευθύντριες είναι Ελληνίδες. Ανέκαθεν είχαν την ευθύνη Ελληνίδες καθηγήτριες. Το έμψυχο εκπαιδευτικό υλικό είναι πολύ αξιόλογο, υπάρχουν δάσκαλοι και καθηγηταί που έχουν δύο πτυχία. Έχουμε στείλει αρκετά παιδιά να σπουδάσουν έξω από το Κονγκό, στην Ελλάδα. Γίνεται πολύ συστηματική εκπαίδευσις και η απόδοσις είναι πολύς υψηλής τάξεως, υψηλού επιπέδου.\nΣτα σχολεία της Ορθόδοξης Ιεραποστολής δεκτά γίνονται όλα τα παιδιά, μας λέει ο π. Ιγνάτιος. Με μία μόνο εξαίρεση. «Έρχεται κάποιος να γράψει το παιδί του στο σχολείο και δεν ρωτάμε τι θρήσκευμα έχει. Μόνον αν μάθουμε ότι είναι μάρτυρες του Ιεχωβά, δεν δεχόμαστε».\nΚυβερνητικοί αξιωματούχοι, στρατιωτικοί και άλλοι εμπιστεύονται τα σχολεία και στέλνουν τα παιδιά τους να φοιτήσουν εκεί από πολύ μακριά. Ευεργετούνται όμως κυρίως αναξιοπαθούντες, καθώς τα δίδακτρα είναι ελάχιστα αλλά υπάρχουν, «για να βελτιώνονται οι μισθοί των εκπαιδευτικών». Το γυμνάσιο είναι το πιο ακριβό με δέκα δολάρια το μήνα, έναντι δύο και τεσσάρων στο δημοτικό.\nΚαι έπειτα… ήρθε το Πανεπιστήμιο, με γη που παραχώρησε ένας Έλληνας, και με τη μονή της Μεγίστης Λαύρας του Αγίου Όρους να αναλαμβάνει τις δαπάνες για την ανέγερση του ναού στη μέση των εγκαταστάσεων. «Αυτό όλο μας εκόστισε περίπου 2,5 εκατομμύρια δολάρια», λέει στο pontos-news.gr ο π. Ιγνάτιος. «Ούτε που ξέρω πώς βρέθηκαν, πώς δαπανήθηκαν, εγώ ήμουν εκεί πέρα ολημερίς, να συναγωνίζομαι τους κτίστες και λοιπούς».\nΤο εκπαιδευτικό κτήριο έγινε, τόσο σπουδαίο μάλιστα που ο υπουργός Παιδείας της χώρας προτρέπει «όσοι θα κάνουν Πανεπιστήμιο, να περάσουν να δουν το Πανεπιστήμιο των Ορθοδόξων».\nΙεραποστολή Κονγκόπ. ΙγνάτιοςΤάδε λέγει Κύριος\nΛόγος εις τον Αγιον Παΐσιον τον Αγιορείτη


Αν υπάρχει θεός…σωθήκαμε! – Μεταρρύθμιση\nΑν υπάρχει θεός…σωθήκαμε!\nΗ μεγάλη επιτυχία του ΣΥΡΙΖΑ τα χρόνια της κρίσης, ήταν αποτέλεσμα εμπορίου μιας σειράς «απεχθών» και «επονείδιστων» – που θα ‘λεγε και η γνωστή ιέρεια του μίσους – μύθων.\nΜε πρώτον απ’ όλους, το μύθο ότι για την κρίση δεν έφταιγε η συγκρότησή μας ως κοινωνία και οικονομία, αλλά τα μνημόνια. Αυτός ο μύθος ήταν εξαιρετικά προσοδοφόρος, διότι τους έδωσε μέχρι και την εξουσία. Έλα όμως που υπέγραψαν το δικό τους μνημόνιο! Έτσι, έστω και αν έδωσαν τη μάχη των λέξεων με μετωνυμίες, ψευδώνυμα, ευφημισμούς και φτηνές απάτες, σε μία μέρα τελειώσαμε με τον πρώτο μύθο.\nΚαι ήρθε ο δεύτερος μύθος. Έφταιγαν τα κανάλια! Ή τα «βοθροκάναλα», κατά τον γνωστό χρυσαυγίτη υπουργό. Και αυτός ο μύθος πνίγηκε, μέσα στο ζόφο και στις οσμές των δικών τους «βοσκοκάναλων», που παρέπεμπαν σε συναλλαγές πολιτικού υποκόσμου.\nΕίναι όμως οι ζωτικοί μύθοι που τους επέτρεπαν να κερδίζουν εκλογές και στη συνέχεια να κυβερνούν με βάση το μεγαλοφυές πρόγραμμα, «όσα πάνε κι όσα έρθουν», το οποίο προέκυπτε μετά από την αλάθητη ανάλυση, «έχει ο θεός»!\nΠου πάει να πει πως – κατά τη λογική τους – για να λυτρωθούμε από την κακοδαιμονία μας και να επιστρέψουμε στην προμνημονιακή μακαριότητα, δεν χρειαζόταν να κάνουμε οτιδήποτε. Ούτε καν να δουλεύουμε και να παράγουμε. Αρκούσαν απλώς οι κατάρες κατά των «εχθρών».\nΗ αδελφοποίηση μάλιστα του ΣΥΡΙΖΑ με το πιο «εχθρολάγνο» κόμμα της ιστορίας μας, στη βάση της κοινής κατάρας κατά των «εχθρών», διασφάλισε την ακινησία και το πάγωμα της χώρας στο παρελθόν.\nΦαίνεται όμως πως τώρα κατάλαβαν ακόμα και οι ίδιοι, το μέγεθος της καταστροφής στην οποία οδηγούν τη χώρα, με τη «μεγαλοφυή» αυτή πολιτική. Και φαίνεται επίσης πως διαισθάνονται ήδη τον κίνδυνο που διατρέχουν, από τις συνέπειες της καταστροφής.\nΓι’ αυτό και επινοούν νέους εχθρούς. Είναι όσοι έχουν κερδίσει την εικόνα του σοβαρού, ώστε να τρομοκρατήσουν, να συκοφαντήσουν και να ακυρώσουν κάθε υπεύθυνη φωνή, για να μην υπάρχει άνθρωπος να τους καταγγείλει. Η χυδαιότητά τους απέναντι στους Κ. Σημίτη και Γ. Στουρνάρα, δεν είναι απλώς η ζωντανή μαρτυρία μιας πρωτοφανούς πολιτικής αλητείας, αλλά και το πρώτο σκίρτημα του τέρατος.\nΠου πάει να πει πως θα σωθούμε, μόνον αν υπάρχει θεός….


Σαραντάρης - Ηράκλειο | Terrabook\nΗ παραλία Σαραντάρη ή Σαραντάρι, βρίσκεται ανατολικά από τον Ανισσαρά στην ευρύτερη περιοχή της Χερσονήσου (μόλις 2 χιλιόμετρα από την ομώνυμη παραθαλάσσια κωμόπολη), και σε απόσταση περίπου 25 χιλιομέτρων από το Ηράκλειο.\nΟ Σαραντάρης είναι η δυτικότερη ακτή της περιοχής και εντοπίζεται ανάμεσα στα βραχώδη και κοσμικά Λιμανάκια Χερσονήσου, τους μικροσκοπικούς απάνεμους κολπίσκους που ξεκινούν από το ακρωτήρι Σαραντάρι και συνεχίζουν ανατολικά, ως το λιμάνι της Χερσονήσου. Η πρόσβαση στην παραλία γίνεται από ένα μικρό, αλλά σχετικά απότομο μονοπάτι, που ξεκινάει από το κεντρικό δρόμο της περιοχής.\nΟυσιαστικά δίπλα από έναν τεράστιο λείο βράχο, που τελεί χρέη αποβάθρας, κι από τον οποίο οι λουόμενοι μπορούν να κάνουν ατελείωτες βουτιές, σχηματίζεται ο Σαραντάρης. Είναι μια κρυφή ακτή με λεπτή άμμο και γαλαζοπράσινα ρηχά νερά – ιδανικά για υποβρύχιες εξερευνήσεις, που σε σχέση με τις υπόλοιπες παραλίες προστατεύεται καλύτερα από τους ανέμους. Δυστυχώς όμως, λόγω του βορειοανατολικού προσανατολισμού της, η ακτή πολλές φορές μαζεύει αρκετά φύκια.\nΠάντως, σε μία πλευρά της είναι καλά οργανωμένη με καρέκλες, και ομπρέλες, αν και ένας μεγάλος βράχος κατά μήκος της παραλίας προσφέρει επίσης στους επισκέπτες φυσική σκιά. Στη γύρω περιοχή υπάρχουν πολλά καταλύματα, εστιατόρια, και μίνι μάρκετ, ενώ δίπλα από την αμμουδιά λειτουργεί κατά τους καλοκαιρινούς μήνες μια καντίνα.\nΤέλος, δίπλα ακριβώς από τον Σαραντάρη υπάρχει μια παραλία γυμνιστών, ενώ συνεχίζοντας βόρεια (προς το ακρωτήριο Σαραντάρι) και πάνω σε μία ασβεστολιθική βραχώδη προέκταση ,συναντάται το γραφικό εκκλησάκι του Αγίου Γεωργίου.